
     REPUBLIKA HRVATSKA
     TRGOVAČKI SUD U OSIJEKU
     


R E P U B L I K A  H R V A T S K A
R J E Š E N J E


TRGOVAČKI SUD U OSIJEKU, po sucu pojedincu Jadranki Herman, u stečajnom predmetu povodom zahtjeva Financijske agencije Regionalni centar Osijek, Podružnica Osijek, L. Jagera 3, za provedbu skraćenog stečajnog postupka nad dužnikom SENAD AHMETOVIĆ, OIB 03049489476, Mirkovci, Vukovarska 101 b, dana 08. veljače 2017.   
                                

r i j e š i o   j e


I Odbacuje se zahtjev za provedbu skraćenog stečajnog postupka nad dužnikom SENAD AHMETOVIĆ, OIB 03049489476, Mirkovci, Vukovarska 101 b.


                                                        Obrazloženje


Financijska agencija Regionalni centar Osijek Podružnica Osijek, podnijela je ovom sudu dana 11. siječnja 2016. godine, na temelju odredbe članka 429. stav 1. Stečajnog zakona (Narodne novine broj 71/15), zahtjev za provedbu skraćenog stečajnog postupka nad dužnikom SENAD AHMETOVIĆ, OIB 03049489476, Mirkovci, Vukovarska 101 b.

Rješenjem St-51/16-3 od 31. siječnja 2017. godine podnositelj zahtjeva  pozvan je na dopunu zahtjeva na način da dostavi potpune podatke za identifikaciju dužnika, budući da iz zahtjeva nije razvidno da li je dužnik pravna osoba, vlasnik obrta, udruga ili fizička osoba, u roku od 8 dana.

Podnositelj zahtjeva istim rješenjem upozoren je – ne bude li zahtjev dopunjen u ostavljenom roku, sud će zahtjev odbaciti.

Podnositelj zahtjeva podneskom od 07. veljače 2017. godine izvijestio je sud da je žiro račun dužnika Senada Ahmetovića deblokiran  23. rujna 2016. godine, no nije dopunio zahtjev za provedbu skraćenog stečajnog postupka kako je naložio sud rješenjem St-51/16-3 od 31. siječnja 2017. godine. 

Budući podnositelj zahtjeva nije u određenom roku dopunio zahtjev za provedbu skraćenog stečajnog postupka, kako je to naloženo točkom I rješenja St-51/15-3 od 31. siječnja 2017. godine, to je sukladno članku 109. stavak 4. Zakona o parničnom postupku   (Narodne novine br. 53/91, 91/92, 112/99, 88/01, 117/03, 88/05, 2/07, 84/08, 96/08, 123/08, 57/11, 148/11, 25/13 i 89/14) u vezi s člankom 10. Stečajnog zakona (Narodne novine 71/15) riješeno kao u izreci.

U Osijeku 08. veljače 2017. 

Zapisničar
Maja Kocijan 
								STEČAJNI SUDAC
							  	    Jadranka Herman


UPUTA  O PRAVNOM LIJEKU:
Protiv ovog rješenja nezadovoljna stranka može uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.



DNA
1. Predlagatelj FINA RC Osijek
2. e-oglasna ploča 
3. riješeno odbacivanjem
4. kal. 8/3

